לפעמים כשדג נמשך אל פני המים
הוא יראה מנופח,
עם העיניים שלו בולטות מתוך תושבותיהן
והקיבה שלו בולטת מתוך הפה,
כאילו ניפחו אותו כמו בלון.
סוג זה של פגיעה גופנית, שנגרמת על ידי שינויים מהירים בלחץ,
נקראת ברו-טרואמה.
מתחת לפני הים, הלחץ עולה בקילוגרם לסנטימטר מרובע
כל עשרה מטרים של עומק.
אז קחו את דג הסלע צהוב העיין,
שיכול לחיות בעומק של 550 מטר,
שם יש יותר מ 56 אטמוספירות של לחץ.
זה שווה למשקל של דוב קוטב שמתאזן על מטבע של עשר אגורות.
עכשיו, חוק הגזים של בויל מגדיר
שהנפח של הגז נמצא ביחס הפוך ללחץ.
אז, כל חלל מלא אויר, כמו שלפוחית השחיה של דג האבן,
או ריאות אנושיות,
ידחסו כשהם יורדים עמוק יותר
ויתרחבו כשהם עולים.
אחרי שהדג נוגס את קרס הדיג ונמשך במהירות לפני השטח,
האויר בתוך שלפוחית השחיה שלו מתחיל להרחב.
ההתרחבות המהירה שלו דוחפת את קיבת הדג מחוץ לפיו,
בעוד הלחץ הפנימי הגובר דוחף את עיניו מחוץ לתושבותיהן,
מצב שנקרא אקזופלמייה.
לפעמים עיני דג האבן אפילו יקבלו מראה גבישי
מנפחת בקרנית,
בועות גז זעירות שנבנות בתוך הקרנית.
למזלנו, לצוללן אין שלפוחית שחיה אטומה לדאוג ממנה.
צוללנית יכולה לווסת את הלחץ בריאות שלה על ידי נשימה החוצה כשהיא עולה,
אבל חייבת לדאוג לחוקים אחרים של הפיזיקה שפועלים מתחת לפני הים.
חוק הנרי קובע שכמות הגז שמתמוסס בנוזל
יחסי ללחץ החלקי שלו.
האויר שצוללן נושם הוא 78% חנקן.
בלחץ גבוה מתחת למים,
החנקן מהאויר במיכל הצלילה
מתמוסס לתוך הרקמות של הצוללנית בריכוזים גבוהים מעל פני האדמה.
אם הצוללנית עולה מהר מדי,
בניית החנקן הזו יכול לצאת מהתמיסה
וליצור מיקרו בועות בתוך הרקמות שלה, הדם והפרקים,
מה שגורם למחלת ירידת לחץ שידועה גם כמחלת אמודאים.
זה דומה לפעפוע של פחמן דו חמצני בסודה שלכם.
גז יוצא מתמיסה כשהלחץ משתחרר.
אבל לצוללן, הבועות גורמות כאב עז
ולפעמים אפילו מוות.
צוללנים נמנעים מלפול קורבן למחלת האמודאים על ידי עליה איטית
ולקיחת הפסקות במעלה הדרך שנקראות עצירות הורדת לחץ,
כך שלגז יש זמן להתמוסס חזרה מחוץ לרקמות שלהם
ולהשתחרר דרך הנשימה.
ממש כמו שצוללן צריך הורדת לחץ,
עבור דג להתאושש, הוא צריך העלאת לחץ,
שניתן להשיג על ידי החזרתו לים.
אבל זה לא אומר שהדג צריך להזרק מהסיפון.
גוף מנופח יצוף
ויאסף על ידי אריה ים רעב או ינוקר על ידי שחפים.
יש מיתוס נפוץ
שניקוב הבטן עם מחט יתן לאויר לברוח,
ויאפשר לדג לשחות חזרה למטה בעצמו.
אבל זה בלון אחד שלא צריך לפוצץ.
כדי להחזיר דג בבטחה לאזור המחיה שלו,
דייגים יכולים להשתמש במכשיר הנמכה במקום
כדי להוריד אותו על חוט דיג ולשחרר אותו בעומק המתאים.
כשהוא מגיע הביתה ועליית הלחץ מפחיתה את נפח הגז,
העיניים שלו יחזרו למקומן וירפאו,
והקיבה שלו תוכל לנוע חזרה למקומה.
הדג הזה יחיה לראות יום נוסף,
שוב חופשי לשחות, לאכול, להתרבות ולחדש את האוכלוסיה.